Почетком 1941. године, Покрајински комитет КПЈ за Србију послао га је у Смедеревску Паланку са задатком да окупи тамошње комунисте и помогне формирање партијске организације. Док се налазио на тим пословима, дошло је до напада фашистичких сила на Југославију, априла 1941. године. Тих га је дана квислиншка полиција, као познатог комунисту, ухапсила, али је он убрзо побегао из затвора.